Livets Spil

Livets Spil er et skuespill forfattet av Knut Hamsun, utgitt i 1896 i København på Det Nordiske Forlag. Stykket fikk sin uroppførelse på Christiania Theater 4. desember 1896.

Livets Spil er annen del i en trilogi der første del er Ved Rigets Port, og siste del Aftenrøde. Slutningsspil. Trilogien var åpningsforestilling da Oslo Nye Teater åpnet 26. februar 1929.Oslo Nye: Historikk

Det såret Hamsun dypt at  Bjørnstjerne Bjørnson tok avstand fra stykket.som Hamsun selv beskrev som «den dypeste bok jeg har skrevet». Carl Nærup i Verdens Gang fant også stykket «dypsindig» og likte det, mens Christopher Brinchmann i Dagbladet derimot var negativ og kalte det «like uvesentlig som en støyende niggerkomedie».Ingar Sletten Kolloen: Hamsun, svermeren (s. 203), Gyldendal 2003, ISBN 82-05-30069-0

Primadonnaen Johanne Dybwad spilte rollen som Teresita - en nyutgave av den lunete Edvarda i Pan - som får Kareno på glattisen. Sigurd Bødtker i Morgenbladet skrev en henrykt anmeldelse, slik at redaktør Nils Vogt følte seg nødt til å trykke en motanmeldelse, noe som igjen fikk Bødtker til å melde overgang til Verdens Gang. Kort før jul 1896 rykket 26 borgere - deriblant fem professorer, tre skolestyrere og flere prester -  et signert opprop inn i Morgenavisen og Aftenposten i protest mot at dette umoralske stykket ble oppført på en av hovedstadens scener.Ingar Sletten Kolloen: Hamsun, svermeren (s. 209)

 Referanser 

Kilder
 Hamsun-selskapets verksoversikt
 Oslo Nye Teater 

Eksterne lenker
 Utgaven fra 1896 hos Nasjonalbiblioteket.

Kategori:Verk av Knut Hamsun
Kategori:Bøker fra 1896